CELEX: C2004/179/31
Language: et
Date: 2004-07-10 00:00:00
Title: Kohtuasi T-173/04): Hagi, mille esitas 14. mai 2004. a Jürgen Carius Euroopa Ühenduste Komisjoni vastu

10.7.2004   
            
            
               ET
            
            
               Euroopa Liidu Teataja
            
            
               C 179/16
            
         
      HAGI, mille esitas 14. mai 2004. a Jürgen Carius Euroopa Ühenduste Komisjoni vastu
   (Kohtuasi T-173/04))
   (2004/C 179/31)
   Kohtuasja menetluse keel: prantsuse keel)
   Euroopa Ühenduste Esimese Astme Kohus on saanud 14. mai 2004. a hagi, mille on Euroopa Ühenduste Komisjoni vastu esitanud Jürgen Carius, elukohaga Brüsselis, keda esindab advokaat Nicolas Lhoëst, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada personali ja halduse peadirektoraadi peadirektori 21. mai 2003. a otsus, millega kinnitatakse muutmata kujul hageja ametialase arengu aruanne ajavahemiku 1. juulist 2001 kuni 31. detsembrini 2002 kohta,
            
         
               —
            
            
               tühistada vajadusel komisjoni 23. detsembri 2003. a otsus, millega jäeti hageja kaebus rahuldamata,
            
         
               —
            
            
               jätta kohtukulud täies ulatuses kostja kanda.
            
         Õiguslikud alused ja peamised argumendid
   Vastavalt hagiavaldusele viitab hageja uue hindamissüsteemi ebaseaduslikkusele, kuna see põhineb ebaobjektiivsetel kriteeriumitel ega võimalda hinnataval oma hindamisaruandega piisava aja jooksul tutvuda selleks, et vajadusel hindajale omapoolseid märkusi esitada.
   Samuti viitab hageja põhjendamiskohustuse rikkumisele, mis seisneb selles, et tema teenete väärtustamise märgatavat langust ei ole piisavalt selgitatud ning esineb ilmne hindamisviga.